Pxenyan Putinni KXDRga tashrif bilan kelishga taklif qildi

Pxenyan Rossiya prezidenti Vladimir Putinni KXDRga tashrif bilan kelishga taklif qildi. Bu haqda Kyodo agentligi Yaponiya-Rossiya munosabatlaridan xabardor bo‘lgan yaponiyalik siyosatchi Muneo Suzukiga tayanib xabar berdi, deb yozadi “TASS”.

Suzukining o‘zi Rossiya tashqi ishlar vaziri Sergey Lavrovning atrofidagilarga tayanib, Moskvada jurnalistlarga Pxenyanning taklifi haqida gapirib bergan. Siyosatchi aniqlik kiritishicha, bunday taklif Lavrovning yaqinda KXDRga amalga oshirilgan tashrifi chog‘ida berilgan.
Muneo Suzukini Yaponiya bosh vaziri Sindzo Abening Rossiya bilan munosabatlar bo‘yicha norasmiy maslahatchisi deb atashadi. Bir necha yillar davomida u mamlakatlar o‘rtasidagi aloqalarni yaxshilash jarayonida qatnashgan, yapon fuqarolarining vizasiz asosda Kuril orollariga safarlarining tashkilotchilaridan biri bo‘lgan.